tomron87/hebrew-wikipedia-sentences-corpus huggingface dataset:
עם זאת התפקיד כפי שהוא מוכר בצפון אמריקה אינו נפוץ במסגרות ספורט מקומיות ובינלאומיות במקומות אחרים.
הנציבים הנוכחיים בליגות הבכירות בצפון אמריקה הם:
נִצי הכסף היא סדרת הנפשה אמריקאית שפותחה לטלוויזיה על ידי רנקין / באס הפקות והופצה לשידור על ידי חברת Lorimar-Telepictures בשנת 1986. הסדרה כללה 65 פרקים, שאת ההנפשה עבורם סיפק סטודיו יפני בשם "פסיפיק הנפשה".
הסדרה נוצרה כמקבילה בתחום החלל, לסדרת ההנפשה חתולי הרעם שקדמה לה.
בדומה לסדרת חתולי הרעם, הוצאה לאור סדרת ספרי קומיקס של נצי הכסף שפורסמה על ידי מארוול קומיקס תחת שם מסחרי של סטאר קומיקס.
כרגע האחים וורנר, שרכשו את חברת Lorimar-Telepictures בשנת 1989, הם בעלי הזכויות לסדרה.
חברת ההפקות רנקין / באס המשיכו את הצלחת סדרת חתולי הרעם עם סדרה חדשה העוסקת בצוות של גיבורים אנושיים במאה ה-29.
צוות הגיבורים העשויים בחלקם מתכת ובחלקם בשר ודם פעלו על מנת לעצור את הפשע המאורגן בגלקסיית לימבו.
בסדרה משתתפים הרבה מהמדובבים שהופיעו לפני כן בחתולי הרעם, בהם נמנים: לארי קני, פיטר ניומן, ארל המונד, דאג פרייס ובוב מקפאדן.
המפקד סטארגייזר (השוטר הביוני) מגייס את צוות נצי הכסף, במטרה להגן על היקום מפני החוצן מונסטאר הרשע, שמנהיג את ארגון הפשע בגלקסיית לימבו.
כהכנה לכוח המשימה, עברו חברי הצוות התאמות לחיים בחלל, בהן נוספו להם כנפי נץ וגופם הפך בחלקו למתכת.
מונסטאר (אסיר נמלט ממושבת העונשין) ברח מכלאו, במטרה לחזור לעמדת כח ולהשתלט על גלקסיית לימבו.
ביציאה לקרב הוא הופך ליצור ענק מצופה שריון שלעזרתו עומד הכוח של כוכב הירח של לימבו.
במעשי הנבזות מצטרפים אל מונסטאר חברי ארגון הפשע הבין-כוכבי: יס מן, באזסאו (מסור), ממבו ג'מבו, ווינדהאמר (פטיש רוח), מולקיולר, פני פוקר, הרדוואר (חומרה) ומלודיה .
קוויקסילבר, כשלצידו נץ המתכת "טליהוק", מוביל את צוות נצי הכסף במאבק נגד הרוע.
בצוות גם נכללים התאומים אמילי ווויל הארט, הפועלים כטכנאים וגברתנים, להם הוענקו הכינויים: "לב פלדה" ו- "רצון פלדה".
זמר הקאנטרי בדרגת סא"ל - קולונל בלו גראס, שמנגן בגיטרה ומטיס את ספינת הצוות - "המיראז'".
ואחרון חביב בצוות הוא הצעיר מכוכב הפנטומימאים, ששמו "ילד הנחושת" (בדרך כלל קוראים לו "ילד" או "ינוקא" כקיצור), שהוא גאון מתמטי המדבר בשריקות ובטונים ממוחשבים.
הגוף הביוני של הצוות מכוסה בשריון גוף מלא וצמוד, העשוי ממתכת וחושף רק את הפנים ויד.
השריון מצויד במסכת מגן נשלפת, כנפיים נשלפות מתחת לידיים (למעט לבלו גראס), מדחפים במרפקים ונשקי לייזר לאורך הגוף.
בסוף כל פרק ,"ילד הנחושת" נבחן (יחד עם הצופים בבית) על עובדות שונות בתחום החלל והאסטרונומיה על ידי קולונל בלו גראס.
מתוך הבסיס הלווייני, נָמֵל הנצים", הוזנקו נצי הכסף אל הקרב במשך חמישה ימים במהלך השבוע למשך עונה אחת.
הסדרה מאוד נקשרה עם "חתולי הרעם" שנוצרה גם היא באותה חברת הפקות, עם אותו סגנון של עלילה ולמעשה אותו צוות מדבב.
לדוגמה: למונסטאר הנבל הראשי, היה קול דומה למומ-רה, הנבל הראשי ב-"חתולי הרעם", שגם הוא מדובב על ידי ארל המונד.
המפקד סטארגייזר (מדובב על ידי בוב מקפאדן) היא דמות של שוטר מבוגר, רוטן וקשוח עם יכולות ביוניות.
המפקד עורג לחזור לכדור הארץ בין אם לחופשה ובין אם ליציאה לגמלאות.
הוא משמש בעיקר כ"העיניים והאוזניים" של נצי הכסף ושומר עליהם מעודכנים בסיטואציה בה נתקלו.
השריון של סטארגייזר עשוי זהב והוא מכסה את הצד השמאלי העליון של ראשו וגופו ואילו עינו השמאלית הוחלפה בעדשה טלסקופית.
המפקד מתלבש כשוטר פשוט (חולצה לבנה, עניבה משוחררת, שלייקס, מכנסיים) והוא מלווה על ידי ציפור הנשק "ציפור ערמומית" (Sly-bird).
בהרפתקאה הראשונה של נצי הכסף, סטארגייזר מתואר כבעליו הראשוניים של טליהוק, אולם החל מתוכנית הפיילוט והלאה נרתם טליהוק לקוויקסילבר.
המפקד סטאראגייזר הוא זה שתפס את מונסטאר כמה שנים לפני כן וכלא אותו.
קוויקסילבר (מדובב על ידי פיטר ניומן) - הידוע כג'ונתן קוויק, היה ראש הכח הבין כוכבי "H" וממשיך כמנהיג השטח של נצי הכסף.
מלווה אותו נץ קיבורג (אורגניזם קיברנטי) נשק בשם "טליהוק".
קוויקסילבר ידוע ברפלקסים המהירים שלו ואף במחשבה המהירה עוד יותר.
לשריון שלו יש את גוון הכסף הכי בהיר מהשאר.
סא"ל בלו גראס (מדובב על ידי לארי קני) - הוא סגנו של קוויקסילבר והטייס הראשי של הצוות.
בנוסף להיותו בוקר מכף רגל ועד ראש, הוא אינו יכול לעוף כשאר הצוות (בדומה לסטארגייזר).
הוא מטיס את כלי התעבורה של הקבוצה (המיראז') על ידי ממשק מערכת הניווט המתקדמת שאותו כינה בשם "הוט ליקס".
מלווה אותו עוף-נשק בצורת גיטרה בשם "סיידמן", בנוסף ללאסו בו הוא אוהב להשתמש.
לשריון שלו יש גוון כחול כסף והוא לובש בנדנה אדומה מסביב לצוואר ביחד עם כובע בוקרים.
לב פלדה ורצון פלדה (מדובבים על ידי מגי וילר ובוב מקפאדן) - אמילי וויל הארט, אחים תאומים בדרגת סמל שהפכו ללב פלדה ורצון פלדה כאשר הצטרפו לנצי הכסף.
הם שותפים לקשר אמפתי שמתבטא בכך, שברגע שאחד האחים מרגיש משהו, האח השני מרגיש את זה גם.
הם חברי הצוות החזקים ביותר ביחידת נצי הכסף מבחינה פיזית והם גם היחידים שהושתל בהם לב מפלדת אל-חלד בזמן הטרנספורמציה לגוף שבחלקו מתכת ובחלקו אמיתי.
נשקי הציפור שלהם הם "רייזור" (ללב פלדה) ו"סטרונגהולד" (לרצון פלדה).
לשריונות שלהם יש אותו גוון של מתכת כהה.
ילד הנחושת - החבר הצעיר ביותר בצוות נצי הכסף והיחידי שאינו בן כדור הארץ.
הוא גאון מתמטי מכוכב הפנטומימאים.
הוא "מדבר" בשריקות ובטונים המחושבים מתמטית.
העור שלו בצבע תכלת, למעט הפנים שהם בצבע לבן (בדומה לפנטומימאי).
השריון שלו בצבע נחושת, אך לכנפיו יש מראה כסוף שדומה לשאר חברי הצוות המכונפים.
בסוף כל פרק הוא נבחן בכמה שאלות אסטרונומיה על ידי בלו גראס, במטרה להפוך לטייס המיראז' החלופי (בפועל הוא אכן נקרא למלא את נעליו של בלו גראס, אך בתדירות נמוכה).
הוא אקרובט טבעי ועל שריונו מולבשים שני דיסקים חדים כתער (דיסק על כל ירך) ,שאותם הוא זורק כמו פריסבי.
ציפור הנשק שלו היא "מיידיי".
הוטווינג (מדובב על ידי אדולף סיזר בפרקים המוקדמים ובשל מותו ב-1986, דובב בהמשך על ידי דאג פרייס) - "נץ כסף" מוזהב ממוצא אמריקאי-אפריקאי שהתווסף באמצע העונה.
הוא קוסם ואמן אשליות מוכשר.
הוא מקבל את הכוחות שלו מכוח אנרגיה מיסטי ש"בחר" להעניק לו את הכוחות על מנת להילחם כנגד חוסר צדק.
הוא צריך להטעין מחדש את כוחותיו כל 14 שנה, אחרת הוא ימות.
בהקשר לכך, רגע אחד בסדרה ששווה להזכיר הוא כאשר זיק "המקור" תחמן את הכוח המיסטי לתת לו את הכוחות ובכך עלול היה המצב להסתיים במותו של הוטווינג.
את הוטווינג מלווה ציפור נשק בשם "ג'ירו".
פלאשבק - "נץ כסף" בצבע ירוק בעל יכולות נסיעה בזמן.
בעתיד הרחוק הוא פוגש את סטארגייזר, המאוד מבוגר, שמספר לו על היום הגורלי בו מתו נצי הכסף.
בעקבות זאת מחליט פלאשבק לחזור אחורה בזמן ולהציל את הנצים ממוות, כתוצאה משמש שהתפוצצה.
בנוסף הוא גם חוזר אחורה בזמן, כדי לעצור את הרדוור מלהשמיד את נצי הכסף, בזמן מסעה של המיראז' מכדור הארץ בחזרה לנָמֵל הנצים.
מזימתו כללה חבלה במיראז', בזמן שנתם של הצוות, שמטרתה הייתה לגרום לטייס האוטומטי של החללית להטיסה ישירות לתוך השמש.
ציפור הנשק המלווה את פלאשבק נקראת באקלאש (תגובה נגדית).
מונסטרייקר - "נץ כסף" בצבע טורקיז.
הוא נע בחלל הרחב על ידי ציקלון חזק שהוא מחולל, באמצעות פרופלורים שמגיחים ממותניו.
הוא אמנם שחצן אך הוא צלף מומחה, כפי שניתן לראות כאשר הוא ירה והעיף עט היישר מידו של סטארגייזר, כאשר הם נפגשו לראשונה בפרק "סיירת קרב".
ציפור הנשק המלווה אותו היא "טיילספין" (סיבוב זנב).
קונדור - בעל ברית וותיק של המפקד סטארגייזר.
קונדור מכנה את סטארגייזר "גייז".
קונדור עזב את צוות נצי הכסף כדי להפוך לבלש פרטי לפני התחלת הסדרה, אך בסופו של דבר חזר לצוות.
במקום כנפיים, יש לו מארז סילון וחלקי גוף קיברנטיים (בדומה לסטארגייזר).
קונדור תמיד מדבר בסגנון המפרי בוגרט.
ציפור הנשק המלווה אותו היא "ג'ט סטרים" (זרם סילון).
הערה: רק טליהוק הופיע כמעט בכל הפרקים בסדרה.
כל שאר "נשקי הציפורים" הופיעו בקומץ של פרקים.
בפרק "הנצים הלוחמים", ציפורי הנשק של תאומי הפלדה הוחלפו בטעות בגרסת הצעצועים.
סימור (דובב על ידי פיטר ניומן) - האתנחתא הקומית של הסדרה.
סימור הוא נהג מונית חלל שאומר לעיתים קרובות "אתה יודע למה אני מתכוון?" ומדבר במבטא ניו יורקי.
ייתכן והדמות היא בהשראת דמות מסרט המדע הבדיוני "נהג מונית חלל" משנת 1950.
זיק "המקור" - חברו של סימור.
זיק המקור הוא חייזר ירוק דמוי ציפור שלעיתים קרובות מלווה את סימור בנסיעות המונית.
משפטי המפתח שלו הם "רוצה לקנות דג?" ומילת קריאה "זיק!".
הארי - הוא רובוט שעובד כברמן בפנס.
הוא מופיע בהרבה פרקים, בדרך כלל בזמן שהוא מוזג משקאות לימבו ללקוחות הבר.
פרופסור כח - הוא דמות שבמסגרת עבודתה, מתפעלת את השמש המלאכותית של לימבו.
הוא בעל בריתם של נצי הכסף ומסייע להם רבות.
כדוגמת הפרק של "מגבר הענבר".
סאנדרס - הוא המושל בכוכב בדלאמה.
בדלאמה כוכב בעל דמיון לכדור הארץ.
מונוטון - זה המחשב של אוטומטה.
גרוד המודיע - הוא מופיע בפרק 32 כאשר הוא מיידע את ארגון הפשע לגבי אבן שאמורה להיות שווה הון תועפות,"אבן המושיע".
לורד קאש (לורד מזומן) - הוא אחראי על כוכב "דולר", איפה שיש הרבה כסף לימבו.
הוא בעל בריתם של נצי הכסף.
גוטבוקס ("בעל דולרים") - ראש האבטחה החדש של כוכב דולר.
מונסטאר (מדובב על ידי ארל המונד) - חייזר עשיר מאוד ואסיר נמלט מכוכב העונשין העשירי, המנהיג ארגון פשע.
הוא יצור דמוי-אנוש חתולי ושרירי עם שיער כהה ומפוספס באדום לאורך הגוף, רעמה אדומה בעלת נפח, זקן ורטייה (עם סמל של כוכב שחור) שמכסה את עינו השמאלית.
גופו של מונסטאר מתעטף בציפוי שריון ממוסמר כאשר הוא נחשף לקרני כוכב הירח של לימבו, תוך כדי שהוא מדקלם "כוכב ירח של לימבו, תן לי את העוצמה, הכוח והאיום של מונסטאר".
במצב הזה, הוא באופן זמני רוכש מחדש את עינו השמאלית עם היכולת לירות את קרן כוכב הארגמן, בעלת ההשפעות ההרסניות, המאפשרת להמם את יריביו.
מונסטאר רוכב על דיונון ענק בחלל המכונה "סקיי ראנר" (אצן שמיימי).
בנוסף מלווה אותו ציפור נשק בשם "סקיי שאדו (צל שמיים).
בינו לבין סטארגייזר עבר "חתול שחור" בשל הקונפליקטים שהיו להם בעבר, שמרחיבים את האיבה אל נצי הכסף .
יס-מן (איש ה"כן", מדובב על ידי בוב מקפאדן) - יס-מן הוא יצור חצי אדם חצי נחש.
הוא למעשה משרת כולבויניק, עבד וחנפן.
כמו ששמו מרמז הוא ידוע לשמצה ככזה שכל הזמן אומר "הו כן, כן בוס".
פעם אחת יס-מן נחשף לכוחות של כוכב הירח לצד מונסטאר, אך הוא לא שינה את צורתו.
כוכב הירח בעיקר העניק לו אמביציה ויכולות מנטליות מוגברות.
זה הוביל לסכסוך בינו לבין הבוס שלו, עד שכוחותיו נמוגו .
הרדוואר (חומרה - מדובב על ידי בוב מקפאדן) - יצור מאוד אינטליגנטי, נמוך, מלא ובעל עור סגול בהיר.
הוא סוחב תרמיל גב מגודל, שמלא בכלי נשק וציוד בעיצוב עצמי.
להרדוואר יש כישרון חד וייחודי להמצאות והוא יכול בצורה שטנית לרקום מכונות יעילות.
מונסטאר מחשיב את הרדוואר כמסוכן ביותר מבין משרתיו וזאת בשל כישרונו.
נשק הציפור המלווה את הרדוואר היא פראולר (משוטט).
מלודיה (מדובבת על ידי מגי וילר) - מוזיקאית עמיתה של בלו גראס ואויבת מושבעת של נצי הכסף.
מלודיה בדרך כלל מופיעה בזמן שהיא משוטטת בחלל בלימוזינה, תוך כדי שהיא זורעת הרס במגוון מעשי טרור במטרה ליצור הסחות דעת.
מלודיה כמעט תמיד מחזיקה איתה סינתיסייזר מוזיקלי בשם "סאונד סמאשר" (מוחץ הצליל) שיורה תווים מוזיקליים ומשמש כנשק.
שגרת הלבוש שלה מורכבת מתחפושת מוגזמת של זמרת רוק: כגון שיער ירוק בשני גוונים, חגורה אדומה עם חיבור לסוללת בטריות (עבור סאונד סמאשר) ומשקפיים בצבע כחול כהה עם מסגרת בצורת תו מוזיקלי אדום (בניגוד לבלו גראס, שלו יש מסגרת משקפיים בצבע כחול).
בפרק בשם "החלפה", בזמן שגם מלודיה וגם בלו גראס היו תחת השפעת גז שבאופן זמני הופך אנשים טובים לרעים וההפך.
בלו גראס לבש את המשקפיים עם המסגרת האדומה ואילו מלודיה לבשה את המשקפיים עם המסגרת הכחולה.
לא מצוין ספציפית עם השינוי בצבע המסגרת היה השפעה נוספת ישירה של הגז או אם הנשקים / כלים היו בעלי אפשרות לשינוי צבע.
ווינד האמר (פטיש רוח, מדובב על ידי דאג פרייס) - הוא יצור שרירי דמוי אדם בעל עור כחול בהיר, שיער בלונדיני ארוך ואוזניים גדולות דמויות שדון.
מתנהג כטרוריסט סביבתי עם מזלג כוונון ענק שמעניק לו את היכולת לתמרן או ליצור דפוסי מזג אוויר הרסניים.
מולקיולר (מדובב על ידי דאג פרייס) - משנה צורה דמוי מולקולה, שצורתו העיקרית היא גוף דמוי אדם המורכב מהרבה ספירות בגוונים שונים של נחושת.
הוא אמן המסווה ואיש החיסול המוביל של מונסטאר.
מלבד שינוי הצורה, פעם אחת הוא אף הפך לבלתי נראה, על מנת להסתנן לבסיס נצי הכסף.
ציפור הנשק המלווה אותו היא וולט-ור (עיוות המילה נשר).
ממבו ג'מבו (מדובב על ידי פיטר ניומן) - מינוטאור רובוטי בצבע נחושת שהוא למעשה חיל הרגלים של ארגון הפשע.
הוא נעזר ביכולתו "להתנפח", לגדול ולהיות יותר שרירי ובכך להגדיל את כוחו.
הוא מדבר בנהמות מתכתיות שמסתמן שעמיתיו מבינים (אולם הוא בדרך כלל מבטא את שמו של מונסטאר כראוי) ומצטייר כבעל יכולות אינטלקטואליות בטווח הנמוך.
מתקפת החתימה שלו היא הסתערות על יריבו בארבע רגליים.
הוא יריב מושבע של לב פלדה בגלל כוחה ומיומנותה להפיל אותו די בקלות.
ציפור הנשק המלווה אותו היא "איירשוק" (שוק אוויר) .
פני פוקר (מדובב על ידי לארי קני) - אשף קלפים רובוטי החבר בארגון הפשע של מונסטאר.
יש לו מכונות מזל בתור עיניים, מחזיק מטה מעוטר בצורות קלפים והוא לבוש חליפה מהודרת.
הוא הבעלים של ספינת החלל המפעילה קזינו מחוץ לגבול מרחק "שנת אור", שהיה הגבול שבסמכות השיפוט של נצי הכסף.
הוא תמיד מחייב את מונסטאר מיליארדים עבור רעיונות חדשניים בעלי תושייה, כנגד נצי הכסף .
טיימסטופר (עוצר הזמן, מדובב על ידי לארי קני) - עבריין שחצן, ילדותי וניקטופוב.
על חזהו מורכב מכשיר, בעל יכולת להשעות כל תנועה ואנרגיה קינטית סביבו למשך דקה.
הוא באופן תדיר עובד בשירותו של מונסטאר אבל אין לו נקיפות מצפון לעמוד בדרכו במידה והוא אינו מקבל תשלום עבור העבודה לה נתבקש.
סביר להניח שהניקטופוביה ממנה סובל קיימת בשל העובדה שמכשיר החזה שלו מונע על ידי אור (בחושך קיימת תחושת פחד וחוסר אונים בשל אי היכולת להפעיל את המכשיר).
באזסאו (מסור חשמלי) - מכונת מלחמה קיברנטית (ובעלת מודעות עצמאית) בגוון נחושת בהיר, עם להבים עגולים חדים כתער לאורך גופו, אותם הוא יכול לשגר כנשק.
הוא מדבר בקול מתכתי צורמני.
ציפור הנשק המלווה אותו היא שרדטור (קורע לגזרים).
זירו גנב הזכרונות - דמות מפוקפקת עם אף ארוך, שגונבת ומקליטה זיכרונות על קלטות, בעזרת מכשיר דמוי מלמד הבקר.
זירו עשה עסקים עם כנופייתו של מונסטאר רק במידה וההזדמנות התאימה לו.
אמנם הוא יכל לגנוב זכרונות, אך הוא לא יכל להשתמש בידע של קורבנותיו.
סמיילי- הוא רובוט מתאגרף חנוט (עטוף כמומיה), שמוחזר לחיים על ידי פני פוקר ונשלט על ידי שלט רחוק.
פני פוקר ומונסטאר מנחים אותו בתוכניתם הזדונית.
סמיילי הוא אלוף במשקל כבד בתחרויות האיגרוף של לימבו.
בקזינו של ספינת החלל, סמיילי מביס בקלות את ממבו ג'מבו השור וגם את באזסאו.
בעבר הוא נבלם על ידי המפקד סטארגייזר וגם כעת הוא לא יריב ראוי כנגד נצי הכסף .
צייד הראשים - מפלצת שרירית עם אוזניים גבוהות ומחודדות ופרצוף שמזכיר כלב בולדוג.
על ראשו יש לייזר נוצץ ובחגורתו כוכב אדום.
הוא נכלא על ידי סטארגייזר למשך 200 שנה, אבל ברח פעמיים מכוכב העונשין העשירי (פעם אחת הוברח על ידי מונסטאר בפרק 22 ובפעם השנייה ברח בזכות עצמו בפרק 45).
ביכולתו לספוג אנרגיה שמכוונת ישירות אליו ולהשתמש בה כדי לשמור על צורתו או כדי להגדיל את ממדיו ולהתחזק בכוחו.
ניתן להביסו רק על ידי מטול אנרגיה סולארית שיש למפקד סטארגייזר.
הוא מאוד חזק ומסוכן, כשם שהוא הביס בקלות את כל נצי הכסף המקוריים פעמיים.
הוא נבלם על ידי המפקד סטארגייזר ועל ידי "נץ הכסף" החדש והמוזהב, הוטווינג.
הם מופיעים בהרבה פרקים והם חברותיים כלפי מלודיה ופני פוקר, אולם הם בדרך כלל נבגדים על ידי משרתיו של מונסטאר .
שודד החלל - הוא רוב הזמן נמצא בפנס, משחק קלפים עם שני חבריו, ריינו וציקלופ.
ריינו - מוטציה דמוית קרנף שמבלה את רוב זמנה בפנס במשחק קלפים עם שודד החלל וציקלופ.
ציקלופ - יצור בעל עין אחת וגוף בלון שהוא מאוד חלש.
ניתן להבחין בכך שכאשר הוא נורה - הוא החל להתעופף לכל עבר ולאבד אוויר, ממש כמו בלון.
גם הוא מבלה את רוב זמנו בפנס, משחק קלפים עם שודד החלל וריינו .
בתאריך 2008/14/10 וורנר וידאו ביתי הפיצה את הכֶּרֶךְ הראשון של נצי הכסף על DVD, באזור צפייה 1 בפעם הראשונה אי פעם.
הסט מורכב מארבעה דיסקים בהם מופיעים 32 הפרקים הראשונים של הסדרה.
בתאריך 2011/04/10 האחים וורנר הפיצו את הכֶּרֶךְ השני של נצי הכסף על DVD באזור צפייה 1 דרך אוסף הארכיב של וורנר.
זוהי הוצאה ע"פ ביקוש לייצור (MOD) שזמינה דרך החנות המקוונת של וורנר ו-Amazon.com בלבד.
הסט מורכב מארבעה דיסקים בהם מופיעים 33 הפרקים הנותרים של הסדרה.
אוסף דמויות בובות הפעולה של נצי הכסף התבסס על סדרת ההנפשה ויוצר על ידי חברת קנר.
האוסף שוחרר לראשונה בשנת 1987. חברת LJN, שיצרה את דמויות גיבורי הפעולה של חתולי הרעם, הייתה אמורה במקור לייצר גם את אוסף דמויות גיבורי הפעולה של נצי הכסף אך ויתרה על הפרויקט ברגע האחרון.
בסדרת הייצור הראשונה, כל דמות נארזה בתוספת של ציפור נשק והייתה לה פעולה מובנית מסוג כלשהו.
סדרת הייצור השנייה הייתה פחות זמינה מהראשונה ובעיקר הדמות של אולטרה סוניק קוויקסילבר.
הדמויות של מונסטאר עם עדשת הלייזר, ילד הנחושת עם דיסקי החיתוך ורכב המירוץ מנחושת לא יוצרו, אך הוצגו בקטלוג הצעצועים של חברת קנר בשנת 1988. נָמֵל הנצים גם לא יוצר בשל עלויות הייצור הגבוהות.
כך שלדמויות רבות מהסדרה לא יוצרו מעולם בובות פעולה, לרבות מלודיה ופני פוקר.
מספר אביזרים נוספים של מרכולת נצי הכסף שוחררו בשנות השמונים: בהם משחק לוח, פאזל וקלמר פלסטיק לעפרונות עם ריצ'רץ מתכת שבצידו הופיעו הדמויות הראשיות.
יוצרו גם סט פיג'מות שכללו מדפי כנף מתחת לידיים, כדי שהלובשים יהיו דומים לדמויות בזמן לבוש הפיג'מה .
ב-2011 בהפקה מחודשת של חתולי הרעם, מונסטאר הופיע בקצרה בפרק שנקרא "מורשת".
הוא נראה על מסך בגשר הפיקוד של ספינתו של מומרא.
" נצי הכסף: מגבר הענבר - סיכום הפרק ".
." נצי הכסף :ספירה לאחור לאפס - סיכום הפרק" TV.com.
" נצי הכסף : אבן המושיע - סיכום הפרק" TV.com.
." נצי הכסף : גוטבוקס - סיכום הפרק " TV.com.
"נצי הכסף: הודעה רשמית לעיתונות לגבי סט DVD עונה 1 כרך 1 " .
"נצי הכסף - עדכון יציאה לכרך 2 ,סט 4 DVD : תאריך, עלות, עיצוב סופי וקישור הזמנה מוקדמת "
" נצי הכסף (מארבל ספר קומיקס) שבע הוצאות לאור " Comicvine.com.
" נצי הכסף " במאגר הקומיקס הגדול.
" כותב חתולי הרעם, סטיב פרי, נרצח " Sci Fi Online .
" בלעדי : סרטון קצר מחתולי הרעם מפרק 7 'מורשת' מגלה את נצי הכסף וכרישי הנמר!
בחבר העמים הבריטי נציב עליון הוא דיפלומט בכיר (בדרך כלל בדרגת שגריר), הממונה על משלחת דיפלומטית של אחת מממשלות חבר העמים אל ממשלה של חברה אחרת.
במקום שגרירות מכונה המשלחת הדיפלומטית נציבות עליונה (High Commission).
לדוגמה, כאשר עברה קפריסין להיות תחת ניהול בריטי ב-1878, היא נותרה להלכה תחת סוזרניות של האימפריה העות'מאנית.
נציג ממשלת בריטניה וראש המנהל במושבה כונה נציב עליון, עד אשר הפכה קפריסין להיות מושבת כתר ב-1925 ואז מי שכיהן באותה עת כנציב העליון הפך להיות המושל הראשון.
דוגמה נוספת היא הנציב העליון לארץ ישראל.
המושג נציב עליון יכול היה גם להיות קשור לשלב האחרון של תהליך הדה-קולוניזציה, כמו במקרה בו המושל האחרון של מושבת הכתר של איי סיישל הפך ב-1975 להיות הנציב העליון החל מ-1975, אז הוענק לאיים ממשל עצמי ועד 1976, שאז הם זכו בעצמאות והיו לרפובליקה במסגרת חבר העמים הבריטי.
בשל העובדה ששר תושב (Resident Minister) הייתה דרגה שהוענקה לעיתים לילידי המושבות, בדומה לכך יכלו הנציבים העליונים להתמנות כנציגי ממשלת בריטניה לשלטון בלתי ישיר במושבות.
לפיכך נציב עליון יכול היה להיות ממונה על היחסים הדיפלומטיים עם השליטים המקומיים ועם מדינותיהם (בדומה לשר תושב) ובכפוף לו יכלו להיות כמה נציבים תושבים או נציגים דומים במדינות שונות.
באזורים בעלי חשיבות מיוחדת, מונה "נציב עליון כללי" כדי לשלוט על כמה נציבים עליונים ועל מושלים, לדוגמה, נציב עליון כללי לדרום-מזרח אסיה שהיה אחראי על מלאיה, סינגפור ובורנאו הבריטית.
הנציב העליון הראשון של הודו הבריטית שכיהן בלונדון מונה ב-1920. למעשה לא היה לו כל תפקיד מעשי, אך לרוב הוא עסק בעניינים הקשורים לפדרציה ההודית.
הנציג הראשון של ממשלת הודו בדרום אפריקה מונה ב-1927.
אף על פי שהיא לא הייתה דומיניון, המושבה בממשל עצמי של רודזיה הדרומית יוצגה בבריטניה על ידי נציב עליון מטעמה שישב בלונדון, בעוד שלבריטניה היה נציב עליון שישב בסולסברי (כיום הארארה), בירתה של רודזיה (כיום זימבבואה).
בעקבות הכרזת העצמאות של רודזיה על ידי ממשלתו של איאן סמית' ב-1965, גורש מלונדון הנציב העליון הרודזי, אנדרו סקין והנציב העליון הבריטי ברודזיה, סר ג'ון ג'ונסטון, הוחזר לבריטניה על ידי ממשלתה.
תפקיד הנציב העליון לדרום אפריקה הוצמד לזה של המושל הבריטי במושבת הכף במאה ה-19, ובכך ניתנה לו הן האחריות לניהול הנחלות הבריטיות והן תפקיד ניהול היחסים עם היישובים האפריקאנרים השכנים.
באי פיטקרן משל שופט שלום ראשי (Chief magistrate).
כיום הנציב העליון של בריטניה בניו זילנד משמש כמושל האי פיטקרן, מתוקף תפקידו (ex officio).
הנציב העליון הראשון לדומיניון מונה על ידי קנדה כנציגה בלונדון ב-1880. ניו זילנד מינתה את הנציב העליון שלה ב-1905, במקום "הנציג הכללי" (Agent-General) שלה שכיהן מאז 1871. אוסטרליה נקטה בצעד דומה ב-1910 ודרום אפריקה ב-1911.
ממשלת בריטניה המשיכה למנות נציבים עליונים לדומיניונים ובמקביל היא גם יוצגה על ידי מושלים כלליים או מושלים.
מצב זה החל להיות בעייתי לאחר מלחמת העולם הראשונה, שאז החלו הדומיניונים לצפות לרמה גבוהה יותר של שליטה מצדם על מדיניות החוץ שלהם ושאיפה זו הציבה אתגר לתפקיד החוקתי של הנציב העליון.
בקנדה, עלתה סוגיה זו במהלך פרשת קינג בינג ב-1926, כאשר סירב המושל הכללי הלורד בינג של וימי, לקבל את "עצת" ראש הממשלה, ויליאם ליון מקנזי קינג ולפזר את הפרלמנט כדי שיערכו בחירות חדשות, כפי שמתאפשר הדבר על פי שיטת וסטמינסטר.
הפרשה הובילה לפרסומה של הצהרת בלפור במהלך ועידת האימפריה של 1926, שקבעה שהמושלים הכלליים בדומיניונים העצמאיים הם לא נציגים של ממשלת בריטניה, אלא נציגיו האישיים של המונרך.
ב-1930, שברה אוסטרליה מסורת נוספת כאשר היא התעקשה על כך שהמונרך יפעל בעצת ראש ממשלת אוסטרליה בבואו למנות מושל כללי חדש וכן עמדה על כך שלתפקיד ימונה אדם שנולד באוסטרליה.
נוהג זה השתרש בכל מדינות חבר העמים.
הנציב העליון הבריטי הראשון שמונה לשרת בדומיניון היה זה שנשלח לקנדה ב-1928. לדרום אפריקה נשלח נציב עליון ב-1930, לאוסטרליה ב-1936 ולניו זילנד ב-1939.
הנציג הבכיר הראשון שמונה לייצג דומיניון כלפי דומיניון אחר היה זה שמונה ב-1938 על ידי דרום אפריקה כדי לייצג אותה בקנדה.
אך בשל כמה תסבוכות מנהליות, רק ב-1945 הוגדר תפקידו של הנציג הקנדי בדרום אפריקה כנציב עליון.
ניו זילנד מינתה נציב עליון בקנדה ב-1942 ובאוסטרליה ב-1943.
החל משנות ה-30 של המאה ה-20, כמה מדינות חבר העמים הביעו את העדפתן לשנות את שם התפקיד מנציב עליון לשגריר.
אך במשך השנים, כשעלתה הסוגיה לדיון, היו רוב מדינות חבר העמים בעד ייחוד התואר של נציב עליון.
בשל העובדה ש-15 ממדינות חבר העמים הבריטי, הידועות כממלכות חבר העמים הבריטי, חולקות את אותו מונרך כראש המדינה שלהן (נכון להיום המלך צ'ארלס השלישי), היחסים הדיפלומטיים בין המדינות הללו הן ברמה ממשלתית.
לצרכים דיפלומטיים, נחשב תפקיד הנציב העליון כששווה ערך בדרגתו לזה של שגריר.
נציב עליון מאחת ממלכות חבר העמים, שמתמנה לייצג את מדינתו כלפי ממלכה אחרת, מצטייד בכתב מינוי מאת ראש ממשלתו והממוען לראש ממשלת מדינת השירות של אותו נציב עליון.
זאת בשונה משגרירים, שמצטיידים בכתב האמנה החתום על ידי ראש המדינה שלהם והממוען לראש המדינה המארחת.
שוני זה בכתבי ההאמנה משתקף גם בכינוי הרשמי של הנציגים למדינות חבר העמים ולמדינות זרות אחרות.
לדוגמה: הנציבים העליונים הבריטים קרויים "הנציב העליון של ממשלת הוד מלכותו בממלכה המאוחדת" (The High Commissioner for His Majesty's Government in the United Kingdom), בעוד ששגרירי בריטניה לארצות אחרות נקראים "השגריר של הוד מלכותו הבריטי" (His Britannic Majesty's Ambassador).
מסיבות היסטוריות ממונים נציבים עליונים לכהן גם ברפובליקות של חבר העמים הבריטי וכן במדינות של חבר העמים הבריטי שבהן המונרך הוא יליד מקומי (כמו טונגה וסווזילנד).
במקרים אלו, כתבי המינוי מוצאים על ידי ראש מדינה אחד וממוענים לראש המדינה השנייה.
יחד עם זאת, כמה מממשלות חבר העמים עשויים לבחור לעשות שימוש בנוסח בלתי רשמי ולהוציא מכתבי מינוי החתומים על ידי ראשי הממשלות, בעוד שממשלות אחרות בוחרות להוציא כתבי האמנה רגילים.
במקום להיקרא שגרירות, המשלחות הדיפלומטיות שבתוך מדינות חבר העמים הבריטי נקראות "נציבות עליונה" (High Commission), אף על פי שקיימת אפשרות שהמדינה תמנה נציב עליון מבלי להפעיל משלחת דיפלומטית בארץ השירות.
לדוגמה: הנציב העליון הבריטי היושב בסובה, בירת פיג'י, מואמן גם כנציב העליון בקיריבטי, בטובאלו ובטונגה.
זימבבואה, כאשר היא הייתה מדינה בחבר העמים, החזיקה באופן מסורתי נציב עליון במדינות האחרות של החבר.
ב-2003, כאשר היא פרשה מהחבר, היא שינתה את הכינוי של הנציבויות העליונות שלה לשגרירויות.
בנציגויות ששוכנות מחוץ לערי הבירה, המינוח הוא פחות אחיד.
"נציבים" או "סגני נציב עליון" מתמנים במקום קונסולים.
באופן היסטורי, במושבות הכתר, מדינות עצמאיות של חבר העמים יוצגו על ידי נציבים.
לדוגמה: בהונג קונג, יוצגו קנדה, אוסטרליה, ניו זילנד, הודו, מלזיה, וסינגפור, על ידי נציבים שעמדו בראש נציבויות.
לאחר העברת הריבונות על הונג קונג לסין ב-1997, שונה כינוין של הנציבויות לקונסוליה כללית, באופן דומה לנציגויות בערים שאינן עיר הבירה בארצות שמחוץ לחבר העמים והנציב העליון האחרון של כל אחת מהמדינות הללו בהונג קונג הפך להיות הקונסול הכללי הראשון.
לקנדה יש עדיין נציב בברמודה, אף על פי שבתפקיד זה מחזיק הקונסול הכללי של קנדה בניו יורק.
למרות ההבדלים במינוח, מאז 1948 מוענקים לנציבים העליונים בחבר העמים אותן דרגות דיפלומטיות ואותו מעמד כמו לשגרירים ובכמה מדינות מוענקים להם זכויות שלא מוקנות לשגרירים.
לדוגמה: המונרך הבריטי מקבל את פניהם של הנציבים העליונים לפני השגרירים והכרכרה הנשלחת להביא את הנציב העליון החדש לארמון רתומה לארבעה סוסים במקום שניים הרתומים לכרכרה המביאה שגריר חדש.
הנציבים העליונים נוכחים גם בטקסים חשובים כמו טקס יום הזיכרון, המתקיים בסנוטאף של לונדון לזכרם של חללי מדינות חבר העמים וכן בחתונות והלוויות מלכותיות.
משרד נציב הסחר של ארצות הברית (; בקיצור: USTR) הוא סוכנות של הממשל הפדרלי של ארצות הברית שאחראית לפיתוח ומתן המלצות לנשיא ארצות הברית בנושאי מסחר.
המשרד אחראי על ניהול משא ומתן על הסכמי סחר חופשי, הגנה על האינטרסים של התעשייה האמריקאית בשוק העולמי, ויישום חוקי הסחר הבינלאומי.
המשרד שנקרא בעבר "נציב המסחר המיוחד" (STR) והוקם תחת חוק הרחבת המסחר מ-1962, הוא חלק ממשרד הרשות המבצעת של נשיא ארצות הברית.
למשרד מעל 200 עובדים, ויש לו משרדים בז'נבה שבשווייץ, ובבריסל שבבלגיה
ניהול משא ומתן על הסכמי סחר: נציב הסחר מוביל את המשלחות האמריקאיות במשא ומתן על הסכמי סחר חופשי עם מדינות אחרות.
המטרה היא להגיע להסכמים שיקדמו את האינטרסים הכלכליים של ארצות הברית, כגון הגדלת היצוא, הפחתת מכסים ושיפור הגישה לשווקים זרים.
יישום הסכמי סחר: לאחר חתימת הסכם סחר, הנציב אחראי על יישומו, פתרון סכסוכים והבטחת עמידת השותפים המסחריים בהתחייבויותיהם.
הגנה על התעשייה האמריקאית: נציב הסחר אחראי על הגנה על התעשייה האמריקאית מפני תחרות לא הוגנת, כגון דַמְפּינג (מכירת מוצרים במחיר נמוך מהעלות) וסובסידיות.
ייצוג ארצות הברית בארגונים בינלאומיים: נציב הסחר מייצג את ארצות הברית בארגונים בינלאומיים העוסקים בסחר, כגון ארגון הסחר העולמי (WTO).
קביעת מדיניות סחר: הנציב ממליץ לנשיא ולקונגרס על מדיניות סחר חדשה, ומפתח אסטרטגיות ארוכות טווח לקידום הסחר הבינלאומי.
העומד בראש המשרד מחזיק בתואר נציב הסחר של ארצות הברית (USTR), תפקיד אשר מוגדר כמשרה ברמת הקבינט של ארצות הברית, אך טכנית אינו בתוך הקבינט, כמו במקרים אחרים של ראשי משרד שאינם מחלקות, אך הם נמצאים בתוך משרד הרשות המבצעת של נשיא ארצות הברית.
כדי לאייש את המשרה, הנשיא מציע מועמד מטעמו ומינויו מאושר או נדחה ברוב רגיל של הסנאט.
נציב המסחר וסגנו (DUSTR) נושאים בתואר שגריר.
אחראי על ניהול משא ומתן על הסכמי סחר חדשים, כולל הכנת הצעות, ניתוח השלכות והשתתפות ישירה במשא ומתן.
מחולק לענפים לפי אזורים גאוגרפיים או נושאים ספציפיים (כגון חקלאות, תעשייה, שירותים).
אחראי על פיקוח על יישום ההסכמים שנחתמו, פתרון סכסוכים בין ארצות הברית לשותפות הסחר, והבטחת עמידתן בהתחייבויותיהן.
כולל צוותים טכניים המתמחים בתחומים שונים של הסכמי הסחר, כגון מכסים, מכסות, תקנים ורגולציה.
אחראי על קבלת תלונות על תרגולים מסחריים לא הוגנים מצד מדינות אחרות, כגון דַמְפּינג וסובסידיות.
מבצע חקירות מקיפות כדי לקבוע אם אכן בוצעו עבירות על חוקי הסחר הבינלאומי, וממליץ על הטלת מכסים מגנים או צעדים אחרים.
מספק ייעוץ משפטי ל-USTR בכל הנוגע לסוגיות משפטיות הקשורות לסחר בינלאומי.
מייצג את ארצות הברית בהליכים משפטיים בינלאומיים, כגון בפני פאנלים של משפטנים בארגון הסחר העולמי.
אחראי על פיתוח מדיניות סחר ארוכת טווח, ניתוח השלכות כלכליות של הסכמי סחר, והערכת השפעתם על מגזרים שונים של הכלכלה האמריקאית.
אחראי על תקשורת עם הציבור, הקונגרס, התעשייה והתקשורת בנוגע למדיניות הסחר של ארצות הברית.
דוח אומדן הסחר הלאומי על חסמי מסחר זרים (אומדן הסחר הלאומי או NTE) הוא סדרת סקרים שנתיים שהוכנו על ידי משרד נציב הסחר.
מאז 1986, NTE מספק, הכו שניתן, הערכות כמותיות של השפעות זרות על הערך של יצוא אמריקאי.
המידע כולל גם פעולות שננקטו כדי לחסל את החסמים.
מידע זה מבוסס על מידע שמתקבל מנציב הסחר, מחלקת המסחר של ארצות הברית, מחלקת החקלאות של ארצות הברית, סוכנויות אחרות ומקורות נוספים.
דוח מיוחד 301 היינו דוח המוכן מדי שנה על ידי המשרד הסחר לפי סעיף 182 של חוק סחר 1974. החוק קובע כי המשרד חייב להגיש דוח שכזה על בסיס שנתי, באפריל של כל שנה.
הדוח מסווג מדינות בהתאם לחסמי הסחר שמציבים לארצות הברית.
נצחיים הוא סרט גיבורי-על אמריקאי המתבסס על גזע בדיוני באותו השם המתקיים במארוול קומיקס.
הסרט מופק על ידי אולפני מארוול ומופץ על ידי אולפני וולט דיסני, והוא הסרט ה-26 של היקום הקולנועי של מארוול.
הסרט נכתב על ידי מתיו ק.
וריאן פירפו, ומככבים בו אנסמבל שחקנים, כולל ריצ'רד מאדן, קומאיל נאנג'יאני, לורן רידלוף, בריאן טיירי הנרי, סלמה הייק, ליה מקיו, דון לי, אנג'לינה ג'ולי, בארי קיאוגן, ג'מה צ'אן וקיט הרינגטון.
באפריל 2018, המפיק קווין פייגי הודיע כי סרט שיתבסס על גזע "הנצחיים" נמצא בפיתוח, עם דגש על דמויתיהם של איקריס וסרסי.
צילומי הסרט החלו בחודש יולי, בלונדון.
תחילה הסרט תוכנן לעלות לאקרנים ב-21 בפברואר 2021, אך בספטמבר 2020 דווח כי יציאתו לאקרנים נדחתה לנובמבר 2021.
בשנת 5000 לפני הספירה, עשרה נצחיים, גזע חייזרי דמויי אדם מכוכב הלכת אולימפיה, מצוידים בכוחות-על ונשלחים על ידי ארישם השמימי אל כדור הארץ, שם מוטל עליהם להילחם ב"סטיות", גזע חייזרי נוסף ויריביהם אשר פלשו אל כוכב הלכת.
במשך אלפי השנים שחולפות, הנצחיים מגנים על האנושות מפני הסכנות הנשקפות להם מהסטיות, אך אינם מורשים להתערב בהתפתחות ובשגשוג אוכלוסיית העולם ולחלופין, במלחמות אשר אינן קשורות לסטיות.
לאחר שהסטיות האחרונות נהרגו לכאורה בשנת 1500, פורצת מריבה בין חברי הקבוצה, שכן דעותיהם חלוקות לגבי אחריותם כלפי האנושות, ואת חמש מאות השנים הבאות הם מבלים בנפרד זה מזה, בהמתנה לארישם שישלח אותם בחזרה לכוכב הבית שלהם.
בהווה, לאחר אירועי "סוף המשחק", סרסי וספרייט חיות יחד בלונדון.
לאחר שסרסי נפרדה מבן זוגה, איקריס, יותר מחמש מאות שנה קודם לכן, כעת היא מנהלת מערכת יחסים עם דיין ויטמן, לצדו היא עובדת במוזיאון הטבע.
כאשר ערב אחד השלישייה מותקפת על ידי קרו, מנהיג הסטיות, איקריס מופיע ומגרש אותו.
סרסי, ספרייט ואיקריס מחליטים לאחד מחדש את כל הנצחיים על מנת להיערך לסכנה המחודשת.
עם זאת, הקבוצה אינה מורכבת בשלמותה, שכן אייג'ק, מנהיגתם, נבגדת על ידי איקאריס, והוא זורק אותה להיהרג על ידי הסטיות.
כמנהיגת הקבוצה לשעבר, אייג'ק העניקה לסרסי את היכולת לתקשר עם ארישם.
בשיחתה עם ארישם, האחרונה מגלה שמשימתם לא הייתה להילחם בסטיות, אלא להכין את כדור הארץ ל"ההתהוות".
ארישם מסביר לסרסי כי במשך מיליוני שנים שותלים השמימיים את זרעיהם בכוכבי לכת מאוכלסים על מנת שמתוכם ייוולד שמיימי חדש.
מכיוון שדרושה אוכלוסייה רבה לשם כך, השמימיים שלחו את הסטיות להשמיד את הטורפים העליונים של הכוכב ובכך להבטיח את התפתחות החיים.
עם זאת, הסטיות התפתחו והפכו לטורפים עליוניים בעצמם, וזו הסיבה בגינה נשלחו הנצחיים להילחם בהם.
כפי שארישם מסביר, אירועי "סוף המשחק" הובילו לכמות האוכלוסייה הדרושה על מנת ש"ההתהוות" – לידתו של טיאמוט השמימי וחורבנו של כדור הארץ כתוצאה מכך – תוכל להתממש.
מכיוון שהנצחיים למדו לאהוב את האנושות במשך אלפי השנים, הם מחליטים שלא לציית לרצונו של ארישם ובמקום זאת למנוע את ה"ההתהוות".
דרך חיבור מיוחד שנוצר בין כל הנצחיים על ידי פסטוס, שמאחד את כוחותיהם - דרואיג מתכנן לקבל את הכוח הדרוש כדי להרדים את טיאמוט באמצעות שליטה מוחית.
עם זאת, לא כל הנצחיים מרוצים מהתוכנית: בעוד קינגו עוזב את הקבוצה בעקבות חוסר רצונו להתעמת מול ארישם, איקריס מתגלה כחפרפרת.
הוא זה שהתבשר על "ההתהוות" על ידי אייג'ק מאות שנים קודם לכן והוא זה שהרג אותה כאשר גם היא התבטאה נגד חורבן כדור הארץ.
ספרייט מצטרפת לצדו של איקריס בשל אהבתה החד-צדדית אליו.
לאחר שמאקארי מאתרת את מקום "ההתהוות" למרגלותיו של הר געש פעיל, נערך מאבק בין איקריס, ספרייט והנצחיים.
במאבק נוכח גם קרו, שמעוניין לנקום בנצחיים ושהרג בעבר את גילגמש.
יחד, הקבוצה מכניעה את איקריס, בעוד שדרואיג מכניע את ספרייט ותנה מביסה את קרו.
פסטוס מפעיל את הקשר בין הנצחיים, ואליו מצטרף במפתיע גם איקריס לאחר שהוא שוקל מחדש את חייו על פני כדור הארץ ואת מערכת יחסיו עם סרסי.
מכיוון שדרואיג חלש מדי מלהתמודד עם טיאמוט, סרסי לוקחת על עצמה את המשימה והופכת את טיאמוט לשיש והורגת אותו.
נגוע ברגשות אשמה, איקריס עף לכיוון השמש.
סרסי, שעדיין מקושרת לקשר בין הנצחיים, הופכת את ספרייט לאנושית כדי שתוכל להתבגר.
הצוות נפרד, כאשר תנה, דרואיג ומאקארי טסים לחלל במטרה למצוא נצחיים אחרים ולשכנע אותם להצטרף אליהם, ואילו סרסי, פסטוס, קינגו וספרייט ממשיכים לחיות על כדור הארץ כביתם.
עם זאת, שלושת הראשונים מוזהרים על ידי ארישם שמכיוון שלא צייתו לפקודותיו, הוא ישוב לשפוט אותם.
בסצנת אמצע הכתוביות, ארוס, נצחי ואחיו של תאנוס, ועוזרו פיפ, מבקרים את תנה, מאקארי ודרואיג, ומציעים להם את עזרתם.
בסצנה נוספת שלאחר הכתוביות, וייטמן פותח תיבה עתיקה שקיבל בירושה מאבותיו, המכילה את להב אבוני האגדי, בזמן שקול מחוץ למסך (בלייד) שואל אותו אם הוא מוכן למשימתו החדשה.
ריצ'רד מאדן - איקריס, נצחי הכי עוצמתי בצוות.
מסוגל לעוף, ולהקרין כוח קוסמי דרך עיניו.
דמותו מבוססת על איקרוס מהמיתולוגיה היוונית.
הצבע שמזוהה עימו הוא: כחול.
ג'מה צ'אן - סרסי, נצחית בעלת חיבה לבני האדם, שיכולה לתמרן ולשנות חומר באמצעות מגע פיזי.
דמותה מבוססת על קירקה, אלה קוסמת/מכשפה מהמיתולוגיה היוונית.
צ'אן גילמה בעבר את דמותה של מין-ארווה בסרט "קפטן מארוול".
הצבע שמזוהה עימה הוא: ירוק.
קומיל נאנג'יאני - קינגו, נצחי בעל גישה לכוח הקוסמי שאותו הוא יורה כפצצות מתוך ידיו.
דמותו מבוססת על קינגו, אל המים מהמיתולוגיה המסופוטמית.
הצבע שמזוהה עימו הוא: סגול.
לורן רידלוף - מאקארי, נצחית בעלת מהירות-על, והגיבורה החירשת הראשונה ביקום הקולנועי של מארוול.
דמותה מבוססת על הרמס, שליח האלים במיתולוגיה היוונית.
הצבע שמזוהה עימה הוא: אדום.
בריאן טיירי הנרי - פסטוס, נצחי גאון וממציא.
גיבור-העל הלהט"בי הראשון ביקום הקולנועי של מארוול.
דמותו מבוססת על הפייסטוס, אל הנפחים במיתולוגיה היוונית.
הצבע שמזוהה עימו הוא: כחול כהה/נייבי (כחול נייבי).
סלמה הייק - אייג'ק, המנהיגה הרוחנית החכמה של הנצחיים.
בעלת יכולות ריפוי עצמי, והייתה לגשר בין הנצחיים ובין השמימיים.
דמותה מבוססת על יאסו, אלת ההחלמה והריפוי המיתולוגיה היוונית.
הצבע שמזוהה עימה הוא: תכלת.
ליה מקיו - ספרייט, נצחית בעלת מראה של ילדה.
מסוגלת ליצור אשליות מציאותיות ולהפוך את עצמה ואת הסובבים אותה לבלתי נראים.
בסרט היא זו שממציאה את כל סיפורי המיתולוגיה השונים ולוקחת את חברי הצוות שלה כהשראה לכך.
בסוף הסרט הפכה לאנושית מה שיכול לתת לה את האפשרות לגדול ולהתבגר, אך בסוף גם למות.
לאחר מכן היא מחליטה לתת אפשרות להרבה אנושית בכך שנוסעת לפנימית בית ספר.
דמותה מבוססת על הספרייט, ישות על טבעית במיתולוגיה האירופית המתוארים לעיתים קרובות כיצורים דמויי פיות או כישויות אתריות.
הצבע שמזוהה עימה הוא: טורקיז.
דון לי - גילגמש, נצחי בעל כוח פיזי גבוה במיוחד.
דמותו מבוססת על גילגמש, מהמיתולוגיה המסופוטמית (שומרית-בבלית).
הצבע שמזוהה עימו הוא: חום.
בארי קיוגאן - דרואיג, נצחי המסוגל לשלוט במוחם של אחרים.
דמותו מבוססת על הדרואידים, מעמד הכהנים והמשכילים בחברות קלטיות קדומות.
הצבע שמזוהה עימו הוא: שחור.
אנג'לינה ג'ולי - ת'נה, נצחית בעלת כישורי לחימה אדירים.
מסוגלת לברוא כלי נשק באמצעות אנרגיה קוסמית.
מבוססת על אתנה, אלת המלחמה והחוכמה במיתולגיה היוונית.
הצבע שמזוהה עימה הוא: זהב/צהוב/לבן.
קיט הרינגטון - דיין ויטמן, לוחם אנושי בעל חרב מיסטית.
הארי סטיילס - , אחיו של תאנוס אך בכל זאת בה בלבוש של נצחי, אל האהבה והתשוקה.
מהרשלה עלי נותן את קולו כבלייד בסצנת סוף כתוביות.
באפריל 2018, נשיא אולפני מארוול, קווין פייגי, הצהיר כי האולפנים שוקדים על פיתוח סרט שיתבסס על "הנצחיים", גזע בדיוני שנוצר על ידי המאייר ג'ק קירבי, עבור השלב הרביעי שלהם ביקום הקולנועי של מארוול.
אולפני מארוול נפגשו עם מספר תסריטאים, מתוך רצון תסריטי להתמקד בדמותה של סרסי.
לאחר חודש, אולפני מארוול שכרו את מתיו ק.
וריאן פירפו לכתוב את התסריט, שכלל סיפור אהבה בין דמויותיהם סרסי ואיקריס.
ביוני, פייגי הצהיר שאולפני מארוול מעוניינים לחקור את "הנצחיים" מכיוון שהם היוו השראה למיתוסים ואגדות לאורך ההיסטוריה של היקום הקולנועי של מארוול.
במהלך סוף אוגוסט, הרשימה של אולפני מארוול עבור במאי מתאים לסרט הצטמצם לכדי רשימה קצרה שכללה את הבמאית קלואי ז'או - שהייתה במקביל גם ברשימת הבמאיות המובילות לבימוי הסרט "האלמנה השחורה" - ניקול קאסל, טראוויס נייט, והזוג כריסטינה גאלגו וסירו גורה.
ז'או נבחרה ונשכרה למלאכת בימוי הסרט כעבור חודש, לאחר שאולפני מארוול הזדרזו לשכור אותה לאחר שהתרשמו מהפגישה איתה, וחששו שאולי היא תעבור לפרויקט אחר באולפן גדול.
עבור אולפני מארוול, עיבוד "הנצחיים" למסך הגדול נחשב למעבר "המושלם" לשלב הבא של סרטים, יחד עם פרויקטים כמו "קפטן מארוול", והותר לאולפנים ללהק קבוצה מגוונת-אתנית של שחקנים על מנת לגלם נצחיים שונים.
השחקנית אנג'לינה ג'ולי נכנסה למשא ומתן על הצטרפות לצוות השחקנים בדמותה של תנה במרץ 2019, ואילו השחקנים קומיל נאנג'יאני ודון לי לוהקו לתפקידים לא ידועים.
באותה התקופה, דווח שעלילת הסרט תכלול לראשונה בהיסטוריית אולפני מארוול גיבור-על להט"בי.
במאי, השחקן ריצ'רד מאדן נכנס למשא ומתן על גילום דמותו של איקריס, וחודש שלאחר מכן, סלמה הייק נכנסה למשא ומתן מוקדם על תפקיד לא ידוע.
ביולי, מגזין וראייטי דיווח שג'ולי, מאדן ומילי בובי בראון הצטרפו לצוות השחקנים.
עם זאת, מאוחר יותר, בראון הכחישה את השתתפותה בסרט.
בכנס הקומיק-קון שנערך באותו חודש, השתתפותם של ג'ולי, מאדן, נאנג'יאני, לי והייק בסרט אושר, והוכרז על הצטרפותם של לורן רידלוף, בריאן טיירי הנרי וליה מקיו לצוות השחקנים.
בכנס D23 שנערך בידי אולפני וולט דיסני נחשף כי לצוות השחקנים נוספו בריאן קיאוגן, קיט הרינגטון וג'מה צ'אן לתפקידיהם של דרואיג, דיין ויטמן וסרסי, בהתאמה.
לפי המגזין אנטרטיינמנט ויקלי צילומי הסרט נערכו בלונדון לאחר שצוות השחקנים ותאריך עליית הסרט לאקרנים הוכרזו רשמית בנובמבר 2020 במהלך כנס הקומיק-קון הבינלאומי.
נציבות הבריאות הלאומית (בסינית מסורתית: 國家衛生健康委員會; בסינית מופשטת: 国家卫生健康委员会) של סין היא מחלקת ביצוע בדרגת משרד ממשלתי במועצה הלאומית של סין, האחראית לתברואה ותחום הבריאות במדינה.
מטה הנציבות נמצא בבייג'ינג והיא מונהגת על ידי השר מא שיאאוויי, הממונה על הנציבות ומזכיר סניף המפלגה.
קודמתה הייתה הנציבות הלאומית לבריאות ותכנון המשפחה שפעלה כגוף הבריאות העיקרי מאז 2013 כשהחליפה את הנציבות הלאומית לתכנון המשפחה והאוכלוסייה, שהוקמה בתורה בשנת 1981. בעבר פעל בסין משרד ממשלתי לענייני בריאות משנת 1949 עד 2013, עת המשרד פורק וסמכויותיו הועברו לידי הנציבות הלאומית לבריאות ותכנון המשפחה.
לאורך רוב שלטונה של המפלגה הקומוניסטית, מאז שנת 1954, תפקיד הבריאות הלאומי היה באחריות משרד הבריאות עד 2013, כאשר הוחלף על ידי הנציבות הלאומית לבריאות ותכנון המשפחה.
במרץ 2018 הודיעה ממשלת הרפובליקה העממית של סין כי הנציבות הלאומית לבריאות ותכנון המשפחה התפרקה ותפקידיה שולבו בסוכנות החדשה שנקראה נציבות הבריאות הלאומית.
סין חברה בארגון הבריאות העולמי.
השר מא דיווח בעצרת ה-92 של הבריאות העולמית, כי מאז 1978 סין מתמקדת בשיפור הבריאות תוך פיתוח רשת ביטחון אוניברסלית לתושבים ובשיפור האיכות, היעילות והגישה לטיפול הבריאותי הראשוני במדינה.
הנציבות היא הסוכנות המובילה בסין המתאמת את המאמצים הלאומיים להילחם בהתפרצות וירוס הקורונה בווהאן בשנים 2019–2020, באמצעות המרכז הסיני לבקרת מחלות ומניעתן.
המינהל לביטוח בריאות ממלכתי - סוכנות המנהלת את תוכנית ביטוח הבריאות הממלכתית וכן רכש והפצה של תרופות.
המרכז הסיני לבקרת מחלות ומניעתן - סוכנות לאומית למניעה ובקרה של מחלות.
+ שרי נציבות הבריאות הלאומית לא.
שם תחילת כהונה סוף כהונה הערות 1 מא שיאאוויי 19 במרץ 2018 מכהן
ראשי הנציבות הלאומית לבריאות ותכנון המשפחה לשעבר
נצי אומסק הוא מועדון הוקי קרח לנוער מהעיר אומסק, שזכה פעמיים בגביע חרלמוב, המועדון זכה גם בטורניר הבינלאומי "Hockey night in Boston" וזכה בגביע העולם למועדוני נוער בהוקי קרח.
המועדון הוקם על בסיס מועדון המילואים אוונגרד-2 אומסק, כקבוצה בת של מועדון אוונגרד אומסק.
מאז 2009 משחק באליפות ליגת ההוקי לנוער.
גביע העולם למועדוני נוער בהוקי קרח
נציבות הרייך טורקסטן היה שמו הגרמני של הממשל האזרחי הנאצי שתוכנן בשטחי מרכז אסיה, במקום המדינות שהיו אז חלק מברית המועצות אך לא יצא לפועל מעולם.
נציבות הרייך הוצעה על ידי האידאולוג הראש של המפלגה הנאצית, אלפרד רוזנברג, אך בסופו של דבר ההצעה נדחתה על ידי קנצלר גרמניה והפיהרר, אדולף היטלר שאמר לרוזנברג כי יש להתמקד בתוכניות של הנאצים לאירופה.
לפני תחילת מבצע ברברוסה כלל רוזנברג את האזורים שמרבית היושבים בו הם עמים ממוצא טורקי, עמים מוסלמים בברית המועצות במרכז אסיה בתוכניותיו להקמתה נציבות של גרמניה הנאצית בשרידי ברית המועצות, לשם שליטה יעילה של המקום.
למרות ספקותיו שכיבושים גרמנים יגיעו כה מזרחה הוא המשיך לדבוק ברעיון ואף הציע אותו למנהיג גרמניה הנאצית, אדולף היטלר.
הצעה זו נדחתה על ידי היטלר בשל אי עמידה במטרתו המוצהרת לרכוש מספיק מרחב מחיה במזרח עבור גרמניה.
על פי הוראת היטלר, ההצעה לממשל אזרחי גרמני במרכז אסיה נגנזה גם על ידי רוזנברג לפחות לעתיד הקרוב והיטלר הפנה אותו להתמקד לפעול בחלקים האירופיים של ברית המועצות לעת עתה.
רוזנברג קיבל ייעוץ בשאלת טורקסטן מהמהגר האוזבקי וולי קיון האן, שעמד מאוגוסט 1942 בראש הוועד הלאומי הטורקיסטני ששיתף פעולה עם משרד הרייך לשטחי המזרח הכבושים.
בתוכניתו של רוזנברג הוקמה שולבו חמש רפובליקות סובייטיות (הרפובליקה הקזחית, הרפובליקה האוזבקית, הרפובליקה הטג'יקית, הרפובליקה הטורקמנית, הרפובליקה הקירגיזית).
התוכניות של הנאצים כללו גם את המחוזות האוטונומיים אלטאי, טטרסטן, בשקורטוסטן לחלק מנציבות הרייך שתוכננה אך מעולם לא יצא לפועל.
היו מקורות שכללו אפשרות שגם מארי אל, אודמורטיה.
הגבול המזרחי של השטח כולו מעולם לא הוסדר סופית במהלך מלחמת העולם השנייה.
גרסה חלופית של הנאצים העבירו את הגבול מזרחה יותר, לאזור נהר יניסיי שבמערב סיביר.
נציבות הרייך קווקז היה שמו הגרמני של הממשל האזרחי הנאצי, שתוכנן בשטחי הקווקז, בשטחים הכבושים באזור הקווקז שהיו במהלך מלחמת העולם השנייה ולאחר חלק מברית המועצות, עם זאת הממשל לא יצא לפועל מעולם.
שלא כמו ארבע נציבויות הרייך האחרות שתוכננו, בגבולות המוצעים של נציבות הרייך שבקווקז הייתה אמרוה להיות רמת מסוימת של אוטונומיה עבור "קבוצות ילידים" שבאזור.
על פי התוכניות הנאציות, נציבות הרייך קווקז הייתה אמורה לכלול את הקווקז, צפון הקווקז ואף חלקים מהמחוז הפדרלי הדרומי שבדרום-מערב ברית המועצות.
הערים הגדולות שהיו אמורות להיות בשטחי נציבות הרייך של הקווקז היו אסטרחן, אליסטה, ירוואן, באקו, מחצ'קלה, נלצ'יק, סטברופול, ולדיקווקז, גרוזני, קרסנודאר ועוד מספר ערים.
בירת נציבות הרייך הייתה אמורה להיות בטביליסי.
אלפרד רוזנברג טען כי יש צורך לתת למדינות שעל שטחיהן תוקם הנציבות אוטונומיה מסוימת.
יתר על כן, במקרה וטורקיה תחליט לפתוח במלחמה נגד גרמניה הנאצית, הבטיח רוזנברג לממשלות פרו-נאציות שהוקמו בגאורגיה, אזרבייג'ן וארמניה שהנאצים יתנו להם שטחים גם על חשבון שטחם של הטורקים.
בנוסף לכך, רוזנברג הצהיר כי האינטרס העיקרי של גרמניה באזור הייתה גישה בלתי מוגבלת לשדות הנפט שיש בסמוך למייקופ וגרוזני.
על אף שהיטלר הסכים עם התזה הזו של רוזנברג, הוא דחה את ההצעות להקמה קונפדרציה בשליטה רופפת של הנאצים בקווקז.
במקום זאת היטלר האמין, שבעקבות ההיסטוריה של העמים והמדינות באזור שנלחמו זה בזה, יש צורך בשליטה נוקשה וקשוחה מאוד.
היטלר אמנם קבע שיש צורך לנתק את הקווקז מרוסיה בכל תרחיש אך במקביל לא החליט האם יש צורך לספח את האזור לגרמניה וגם לא איזה ממשל יוקם באזור.
לאחר בקשות מהדרג הצבאי, היטלר אישר לכוחות הגרמניים לתת לקבוצות אתניות בודדות בקווקז מידה של אוטונומיה אך עדייין סירב לתת עצמאות למדינות הקווקז.
הכוחות הנאצים הונחו להתייחס לעמים שיושבים באזור כאל "חברים", ועבודות כפייה היו אמורות לגייס רק את הרוסים והאוקראינים שמתגוררים לצידם וזאת למרות שאין הבדלים בין העמים על פי תורת הגזע.
בסופו של דבר, רוזנברג הציע שלתפקיד הרייכסקומיסאר של האזור ימונה עמיתו הוותיק והגרמני-בלטי, ארנו שיקדנץ אך במקביל המליץ על האחראי על תוכנית ארבע השנים, הרמן גרינג למנות ראש "ועדת נפט" שיפעל לצידו של הרייכסקומיאר.
הרמן נויבכאר, שהיה ראש עיריית וינה ולאחר מכן שליח מיוחד ביוון הכבושה, היה אמור לפעול לצידו של שיקדנץ בנושאים הכלכלים של אזור הקווקז.
על פי הדיווחים, שיקדנץ השקיע זמן רב בתכנון לארמון עתידי שרצה לבנות לעצמו בטביליסי.
כחלק מהתכנון התאורטי של השלטון הנאצי בקווקז, הנאצים גם תכננו את השלטון שיקימו באזור מרכז אסיה, אזור שיוכל לאבטח את הגבולות המזרחיים של הרייך השלישי, התוכנית המתקדמת שביותר הייתה תכנון להקים את נציבות הרייך טורקסטן.
התוכניות גם יכלו לעזור לגרמנים להתקדם לעבר המזרח התיכון, שם יוכלו להעביר כוחות שיסייעו לקורפוס אפריקה במערכה בצפון אפריקה ובהמשך במטרה לכבוש את פרס.
התוכניות להקמת אותה נציבות לא התקדמו מעבר לדיונים ראשוניים ותכנון על הנייר בעקבות התקדמות כוחות הצבא האדום במהלך מלחמת העולם השנייה ולאחר שהצליחו לכבוש בשנית את אזור הקווקז מידי הנאצים.
ההיסטוריון נורמן ריץ' טוען כי לאור העובדה שהכיבוש הגרמני בקווקז היה קצר, המדיניות שביצעו הגרמנים באזור אינה מעידה על העתיד האורך-טווח של האזור האם היה נשלט על ידי כוחות הציר לאורך קבע.
נציבות הרייך בלגיה וצפון צרפת היה שמו הגרמני של הממשל האזרחי הנאצי בבלגיה ובאזורים הצפוניים של צרפת הכבושה, שנכבשו על ידי גרמניה הנאצית במהלך מלחמת העולם השנייה.
לאחר תום המערכה על צרפת ועל ארצות השפלה, בלגיה הושמה תחילה תחת ממשל צבאי "זמני" וזאת למרות דרישות של פלגים רדיקליים יותר בגרמניה הנאצית, כמו אנשי האס אס שדרשו להקים ממשלה אזרחית נאצית נוספת (כמו נציבות הרייך נורווגיה ונציבות הרייך הולנד ).
ביוני צירפו הנאצים לשטחי הציבות את נור-פה דה קאלה, בטענה כי מדובר בחלק מפלנדריה הצרפתית שהייתה שייכת לגרמנים.
למרות רצונם של אנסי האס אס, הוחלט שיום אחד יש להטמיע את כל האזור ברייך השלישי ולחלקו לשלושה רייכסגאו חדשים של רייך גרמני רבתי: פלנדריה ובראבנט לשטחים הפלמיים וולוניה.
ב-13 ביולי 1944 הוקם נציבות הרייך בלגיה-נורדפרנקרייך, כ"נציבות רייך" שאמנם לא מסופחת לגרמניה באופן מלא, אך תחת ממשל אזרחי גרמני.
על אף אי-שליטה במרבית שטחי הנציבות באותה עת, גרמניה סיפחה לעצמה באופן מלא את שטחי הנציבות בדצמבר 1944.
למרות שרוב בלגיה וצפון צרפת כבר לא היו בשליטה גרמנית דה-פקטו בסוף ספטמבר 1944, הגרמנים ומשתפי הפעולה שלהם (פלמים, וולונים וצרפתים פשיסטים) תכננו לחלק את הנציבות לשלושה גאולייטים: רייכסגאו פלנדריה, רייכסגאו ולוניה ומחוז בריסל או עיר חופשית אחרת, שהיו אמורים להיות מסופחים לגרמניה הנאצית באופן מלא.
בינואר 1945 ניהל ואן דה וייל משא ומתן עם נציג משרד החוץ הנאצי על הקמה עתידית מדינות נפרדות לפלנדריה ולולוניה ולא מאוחדות כמו בעבר והתקעש שלא משנה מה תהיה הרמה של משטרי הבובות העצמאים שיוקמו באזור האיחוד הלא טבעי' של הפלמים והוולונים יופסק.
נציב היה תואר ברומא העתיקה של פקידים מסוימים שהיו אחראים על ענייני הכספים של פרובינקיה רומית, או של מושלים של פרובינקיות קטנות.
הנציב היה מנהל הכספים הראשי של פרובינקיה בתקופת הפרינקיפט (27 לפנה"ס – 284 לספירה).
הנציב עבד לצד מושל הפרובינקיה אך לא היה כפוף לו, ודיווח ישירות לקיסר.
המושל ניהל את המחוז מבחינה אזרחית ומשפטית והיה המפקד העליון של כל היחידות הצבאיות הפרוסות בו.
הנציב, יחד עם צוותו וסוכניו, היה אחראי על ענייניו הכספיים של המחוז.
גביית מיסים, במיוחד מס קרקע (tributum soli), מס שכר (tributum capitis), ומס על הובלת סחורות בכבישים ציבוריים.
גביית דמי שכירות על קרקע השייכת לאימפריה.
חלוקת השכר לעובדי ציבור (בעיקר אנשי צבא).
תפקיד הנציב הוחזק על ידי אדם ממעמד הפרשים, בניגוד לתפקיד המושל, שהיה שמור לחברי הסנאט.
הסיבה לפיצול הסמכויות הייתה למנוע ריכוז של כוח רב מדי בידי המושל, וכן למנוע ממנו למעול בכספים ולהשתמש בהם לצרכיו.
בנוסף, התואר "נציב" ניתן גם למושלים של הפרובינקיות הקיסריות הקטנות יותר אשר מונו על ידי הקיסר עצמו.
בנוסף, נציב היה התואר שניתן לפקידים שונים אחרים ברומא ובאיטליה.
לאחר אמצע המאה ה-1, כתוצאה מהשלום הרומאי, המחוזות שנשלטו בעבר על ידי פרפקטים, שהיו אנשי צבא, הועברו בהדרגה לידיהם של נציבים, שהיו בעיקרם פקידים כלכליים אזרחיים.
מצרים, שנחשבה לרכושו הפרטי של הקיסר, נותרה יוצאת דופן.
העברה זו יצרה בלבול מסוים בקרב חוקרים העוסקים בפונטיוס פילאטוס, מושל פרובינקיה יודיאה, שלעיתים קרובות חשבו שהוא היה נציב, עד לחפירה של "אבן פילאטוס", שהוכיחה שתוארו היה מושל.
נציבות הרייך מוסקבה היה שמו של הממשל האזרחי שגרמניה הנאצית התכוונה להקים במערב רוסיה במהלך מלחמת העולם השנייה והוא היה אמור לחלק מקבוצה של נציבויות רייך שיוקמו על חורבות ברית המועצות (כמו נציבות הרייך אוקראינה, נציבות הרייך קווקז ואחרות).
זיגפריד קאשה היה אמור מושל הנציבות אך בעקבות כישלון הוורמאכט בקרבות החזית המזרחית במלחמת העולם השנייה נשאר רעיון הקמת הנציבות על הנייר בלבד ומעולם לא יצא לפועל.
גרמניה הנאצית התכוונה להשמיד את רוסיה כישות היסטורית לצמיתות, ללא קשר לאופייה – קפיטליסטית, קומוניסטית או צארית.
על פי עקרון מרחב מחיה של קנצלר גרמניה, אדולף היטלר, שבא לידי ביטוי בספרו, מיין קאמפף – יש לנשל את התושבים הרוסים, כמוהם סלאבים אחרים במזרח אירופה מאדמותיהם ולהעבירם למעבר הרי אורל או לחלופין, להשמידם באמצעים שונים כחלק מתוכנית-האב למזרח.
היטלר תכנן לחלק את השטחים החדשים שהנאצים כבשו במזרח לארבע נציבויות רייך: נציבות הרייך אוסטלנד, נציבות הרייך אוקראינה, נציבות הרייך קווקז ונציבות הרייך מוסקבה.
נציבויות הרייך היו אמורות להיות תחת פיקוח משרד הרייך לשטחים הכבושים במזרח.
עם זאת, התוכניות מעולם לא מומשו מכיוון שתוכניות הצבא הגרמני לכבוש את מוסקבה ומרכז רוסיה במבצע טייפון כשלו.
נציבות הרייך מוסקבה הייתה אמורה לכלול את רוב שטחה של רוסיה האירופית בין הרי אורל ומספר מחזות ממזרח לה, כולל העיר סברדלובסק (יקטרינבורג; בשנים 1924–1991 נקראה סברדלובסק) לבין גבולותיה עם פינלנד, המדינות הבלטיות, בלארוס ואוקראינה.
החלקים הרוסיים של אזור הקווקז היו אמורים להיות תחת נציבות הרייך קווקז וחלק מדרום רוסיה היו אמור להשתלב בנציבות הרייך אוקראינה כחלק מהרחבתו המתכוננת מזרחה עד הגבול עם קזחסטן.
חלקים קטנים יותר שגם לא היו תחת שטחה של הנציבות היו הערים סמולנסק, סמולנסק ולנינגרד (סנקט פטרבורג; בשנים 1924–1991 נקראה לנינגרד) שנכללו בנציבות הרייך אוסטלנד.
גם חצי האי קולה ומזרח קרליה לא היו תחת שטח הנציבות והובטחו לפינלנד, בת בריתה של גרמניה וזאת על תרומתה הצבאית והלחימה לצד הגרמנים בחזית המזרחית של המלחמה.
תחילה, הוצע כי בירת הנציבות תהיה מוסקבה, אך כאשר הוורמאכט התקרב לבירת ברית המועצות במהלך הקרב על מוסקבה בסתיו 1941, קבע היטלר שמוסקבה תיהרס עד היסוד וכ-4 מיליון תושביה ייהרגו וזאת כדי למנוע סיכוי שהיא תהפוך למרכז התנגדות קומוניסטי.
התכנון היה להקים אגם מלאכותי (באמצעות פתיחת תעלת מוסקבה) עצום שימנע כל שימוש עתידי בקרקע.
משרד הרייך לשטחים הכבושים במזרח, אלפרד רוזנברג הציע בתחילה את אריך קוך כקומיסר הרייך אך הצעה זו נדחתה על ידיו ובמקום זאת קוך מונה היה קומיסר הרייך של נציבות הרייך אוקראינה.
במקומו, הוחלט למנות את זיגפריד קאשה, שהיה השגריר הגרמני במדינה העצמאית של קרואטיה וזאת על אף התנגדותו של ראש האס אס, היינריך הימלר שראה בקאשה (שבעברו היה באס אה) אדם חלש ואויב האס אס.
אריך פון דם באך-צלבסקי היה אמור להיות מפקד האס אס והמשטרה המקומי.
נציבות קבילות החיילים (נקח"ל) היא יחידה במשרד הביטחון, שמטרתה לאפשר לחיילי צה"ל בחובה, בקבע ובמילואים ולמיועדים לשירות ביטחון להגיש קבילה על כל מעשה שנפגע ממנו ישירות או מנע ממנו טובת הנאה במישרין.
הנציבות הוקמה ב-1 בנובמבר 1972 בעקבות תיקון בחוק השיפוט הצבאי.
יחידת נקח"ל שוכנת בבסיס הקריה ותקציבה נשלט על ידי אגף התכנון (אג"ת) בצה"ל.
בראש נציבות קבילות החיילים עומד נציב קבילות החיילים שהוא אזרח על-פי חוק.
הנציבה הנוכחית היא תא"ל (מיל') רחל טבת-ויזל.
ויזל היא האישה הראשונה בתפקיד זה.
צוות המשפטנים בנציבות מורכב כולו מאזרחים המועסקים על-פי חוזים אישיים.
מבררי הקבילות בנציבות הם חיילי וקציני צה"ל.
אלפי פניות מופנות לנציבות מדי שנה.
הנציבה מחויבת להגיש דוח שנתי על פעילותה (שעובר אישור של הצנזורה הצבאית), סקירה כללית ותיאור הטיפול במבחר של קבילות, לשר הביטחון ולוועדת החוץ והביטחון של הכנסת.
נציב/ת קבילות החיילים ממונה על ידי שר הביטחון, בהתייעצות עם שר המשפטים ובאישור ועדת החוץ והביטחון של הכנסת לתקופת כהונה של שבע שנים.
הנוהג שהיה מאז הקמת מוסד הנציבות הוא למנות קצין/קצינת צבא במילואים שאינו משפטן/משפטנית.
נוהג זה נשבר לאחר שמונתה רחל טבת-ויזל לנציבה בפברואר 2021.
מחלקת הבירור - המחלקה העיקרית בנציבות.
בראשה עומד קצין בדרגת אל"ם שמשמש גם כמפקד היחידה.
רמ"ח הבירור כיום היא אל"ם מורן מיורצ'יק.
במחלקה שישה צוותי בירור בראשות קצין בדרגת סא"ל או אל"ם, חלקם במילואים.
בכל צוות ישנם קצינים וחיילים בתפקיד מבררים ומשפטן שהוא עורך דין אזרח.
ישנם שישה צוותי בירור: צוות רפואה, צוות מלש"ב וסגל, צוות סדיר, צוות זרועות ותומכ"ל, צוות מילואים וצוות ת"ש ותשלומים.
תפקיד המחלקה לברר את הקבילות, לסכם את הממצאים ולגבש הצעות לתיקון הליקויים ולמניעת מקרים דומים בעתיד.
היועץ המשפטי לנציב (יועמ"ש)- קצין משפטן בדרגת סא"ל.
תפקידו לייעץ בכל שלבי הטיפול בקבילה, הכנת חוות דעת משפטית בסוגיות מהותיות והמלצות לשינוי פקודות ודינים.
כיום ממלאת את התפקיד סא"ל אורטל יוחפז-ארז.
ענף הפניות - באחריות הענף קליטת כל הפניות ופתיחת התיקים, אפיון ומיון של הפניות, העברת הקבילות שיטופלו לצוותי הבירור ומתן מענה לקבילות שלא יטופלו.
קצין הבקרה והמעקב (בו"ם) - תפקידו לוודא יישום המלצות הנציב ומתן מענה בנושא קבילות שהסתיימו.
משרד הניהול - תחתיו חיילי משא"ן, נהגים ועוד.
משרד תקשוב - קצין התקשוב וחיליו אחראים על נהול השגרה התקשובית ביחידה והוצאת נתונים בנוגע לקבילות.
קבילה ניתן להגיש על מעשה שנתקיימו בו כל התנאים הבאים:
הוא פוגע במישרין בחייל הנפגע או מונע ממנו במישרין טובת הנאה;
הוא נוגע לסדרי השירות, לתנאי השירות או למשמעת;
הוא בניגוד לחיקוק או לפקודות הצבא, או ללא סמכות חוקית, או בניגוד למינהל תקין, או שיש בו משום נוקשות יתרה או אי-צדק בולט.